Γλωσσική Διαταραχή και Διαταραχές Μνήμης σε παιδική και εφηβική ηλικία
Creators: name: Δημουλιά, Γεωργία Λάμπρου
Publisher: name: Aristotle University of Thessaloniki
Year: 2025
Subjects: Εργαζόμενη μνήμη
Μακροπρόθεσμη μνήμη
Γλωσσικές δυσκολίες
Working memory
Long-term memory
Language difficulties

description: Η γλωσσική ανάπτυξη αποτελεί μια σύνθετη διαδικασία και ξεκινά από την εμβρυική ηλικία, με την προετοιμασία των εγκεφαλικών περιοχών κατά την περίοδο της κύησης. Η παρούσα διπλωματική εργασία ασχολείται με την «Αναπτυξιακή Γλωσσική Διαταραχή»-«Developmental Language Disorder» (DLD), η οποία συνδέεται με ελλείμματα στον τομέα της γραμματικής και σχετίζεται με δυσκολίες στην προσληπτική και εκφραστική γλώσσα. Σκοπός της εργασίας είναι η σφαιρική παρουσίαση της διαταραχής και η ανάδειξη συνδετικής σχέσης μεταξύ της αναπτυξιακής γλωσσικής διαταραχής και μνημονικών διαταραχών στην παιδική και εφηβική ηλικία. Η επιστημονική κοινότητα αρχικά, δυσκολεύτηκε να καθιερώσει έναν κοινό όρο και έπειτα από αρκετές αλλαγές στον ορισμό της, κατέληξε στον πιο πρόσφατο ορισμό «Developmentnal Language Disorder», ο οποίος χρησιμοποιείται στην παρούσα βιβλιογραφική ανασκόπηση. Η εργασία αναφέρεται επίσης, στο λειτουργικό ρόλο της εργαζόμενης και μακροπρόθεσμης μνήμης και παρουσιάζει τις υποθέσεις σύνδεσης των γλωσσικών ελλειμμάτων που εμφανίζονται στη DLD και των διαταραχών μνήμης. Παράγοντες κινδύνου για την εμφάνιση της DLD περιλαμβάνουν γενετικούς, περιβαλλοντικούς και παράγοντες της περιγεννητικής και μεταγεννητικής περιόδου. Τα άτομα με γλωσσική διαταραχή σχηματίζουν ένα προφίλ με αρκετά συναισθηματικά-συμπεριφορικά προβλήματα και προβλήματα κοινωνικής προσαρμογής. Όσον αφορά για τη μεθοδολογία συγκέντρωσης των ερευνητικών μελετών, χρησιμοποιήθηκε η ηλεκτρονική βάση δεδομένων Pubmed, από την οποία επιλέχθηκαν 25 μελέτες που πληρούσαν τα κριτήρια επιλογής και 2 από προσωπική αναζήτηση στο APA PsycNeT. Συνολικά, συμπεριλήφθηκαν 27 μελέτες, στις οποίες εξετάστηκε η μνημονική ικανότητα σε παιδιά και εφήβους, χωρίζοντας τα σε πειραματική ομάδα και ομάδα ελέγχου-σύγκρισης. Οι περισσότερες μελέτες ασχολήθηκαν με την εξέταση της μακροπρόθεσμης μνήμης και την πιθανή σχέση με τη λεκτική εργαζόμενη μνήμη, ενώ κάποιες εξέτασαν και τη συμβολή της οπτικο-χωρικής μνήμης. Τα ευρήματα έδειξαν εξασθενημένη τη διαδικαστική μνήμη και κάποιου είδους σύνδεσης με τη λεκτική εργαζόμενη μνήμη, καθώς εντοπίστηκαν και εκεί ελλείμματα στα άτομα με DLD. Οι περισσότεροι μελετητές προσπάθησαν να αποδώσουν τις χαμηλές βαθμολογίες στη περιορισμένη χωρητικότητα της εργαζόμενης μνήμης. Όσον αφορά για την οπτικο-χωρική μνήμη, σημειώθηκαν και εκεί χαμηλές αποδόσεις. Συμπερασματικά, από τα αποτελέσματα των μελετών αναδείχθηκε μια γενικότερη δυσκολία στον τομέα της επεξεργασίας και αποθήκευσης πληροφοριών στην εργαζόμενη μνήμη, η οποία συνδέεται ενδεχομένως και με την εμφάνιση ελλειμμάτων στην μακροπρόθεσμη μνήμη.
description: Language development is a complex process and starts from the fetal age, with the preparation of the brain areas during the gestation period. This current diplomatic work deals with the "Developmental Language Disorder" (DLD), which is associated with deficits in the field of grammar and is associated with difficulties in receptive and expressive language. The aim of this study is the overall presentation of the disorder and the emergence of a link between developmental language disorder and memory disorders in childhood and adolescence. The scientific community initially found it difficult to establish a common term, and after several changes in its definition, it concluded with the most recent definition "Developmental Language Disorder", which is used in the current literature review. The study also refers to the functional role of working and long-term memory and presents the hypotheses of linking language deficits occurring in DLD and memory disorders. Risk factors for DLD include genetic, environmental and perinatal and postnatal factors. People with language disorder form a profile with several emotional-behavioral problems and social adjustment problems. As regards the methodology for the collection of literature studies, the online Pubmed database was used, from which 25 studies, that matched with selection criteria, were selected and 2 from a personal search on APA PsycNeT. In total, 27 studies were included, in which memory ability was examined in children and adolescents, dividing them into an experimental group and a control-comparison group. Most studies looked at long-term memory and the possible relationship with verbal working memory, while some also looked at the contribution of visual-spatial memory. The findings showed impaired procedural memory and some kind of connection to verbal working memory, as deficits were also identified in people with DLD. Most researches have tried to relate the low scores to limited capacity of working memory. As for the visual-spatial memory, low yields were noted there as well. In conclusion, the results of the studies revealed a more general difficulty in processing and storing information in working memory, which is possibly linked to the appearance of deficits in long-term memory.